ไฟแนนซ์ทูเดย์
ช่วงนี้ ธีระชัย ภูวนาถนรานุบาล รมว.คลัง เปลี่ยนไป หลังจากที่มีข่าวโดนเลื่อยขาเก้าอี้อย่างหนัก
22 ธ.ค. 2554

ช่วงนี้ ธีระชัย ภูวนาถนรานุบาล รมว.คลัง เปลี่ยนไป หลังจากที่มีข่าวโดนเลื่อยขาเก้าอี้อย่างหนัก 
จากคนที่เก็บตัวทำงานเงียบเชียบไม่บอกใคร ก็เริ่มเปิดตัวให้สัมภาษณ์จับเข่าคุยกับสื่อมวลชนมากขึ้น ก็ต้องลุ้นว่าการปรับกลยุทธ์ของ รมว.คลัง จะยังรั้งเก้าอี้ขุนคลังตัวใหญ่เอาไว้ได้หรือไม่




...ส่วน 2 รัฐมนตรีช่วยว่าการกระทรวงการคลังทั้ง บุญทรง เตริยาภิรมย์ และ วิรุฬ เตชะไพบูลย์ นั้น ไม่ต้องใช้หมอดูก็รู้ว่าเก้าอี้ยังแน่นปั๊ก แต่ทั้งสองคนก็ไม่ประมาท เร่งโชว์งานแถลงผลงานในหน่วยงานที่กำกับดูแลยาวเป็นหางว่าวเลยก็แล้วกัน ให้มันรู้บ้างว่าฝีมือการโชว์นั้นต่างกันลิบลับ 
...เหนื่อยจริงๆ สำหรับ เบญจา หลุยเจริญ อธิบดีกรมสรรพสามิต เจอรัฐบาลต่ออายุมาตรการลดภาษีน้ำมันดีเซลออกไปอีกเดือน ถึงสิ้นเดือน ม.ค. 2555 ก่อนหน้านี้ก็เจอน้ำท่วมทำภาษีเหมารวม 4 เดือนของปีงบประมาณ เงินภาษีของกรมสรรพสามิตหายไป 7 หมื่นล้านบาท ไม่รู้ว่าจะเร่งให้ถึงเป้าที่ตั้งไว้ 4 แสนล้านบาทได้อย่างไร เฮ้อ...
ผู้ผลิตแอร์ เครื่องดื่มชูกำลัง น้ำผลไม้ขวด เบียร์ เหล้า ชาเขียว ยันโรงนวด ก็จมน้ำโม้ด
อย่ากระนั้นเลย เจ๊เบญ จัดการเรียกบรรดาผู้ประกอบการมาเสียภาษีสรรพสามิต อากรแสตมป์ล่วงหน้ายาวไปก่อน เหมือนที่อดีตอธิบดีสรรพสามิตรุ่นก่อนๆ เคยทำมาดีกว่าเจ๊...